Prasasti Wurare ya iku salah sawijiné prasasti kang isiné mèngèeti penobatan arca Mahaksobhya ing sawijining panggonan kang arané Wurare (saéngga prasastiné diarani Prasasti Wurare). Prasasti iki ditulis ing basa Sansekerta lan tarikhé 1211 Saka utawa 21 November 1289.[1] Arca kasebut minangka pakurmatan lan pralambang kanggo Raja Kertanagara saka kerajaan Singasari, kang dianggep dèning trahé wis ngancik drajat Jina (Buddha Agung). Déné tulisan prasastiné dumunung ing alas rapik arca Buddha kasebut, kang ditulis mubeng ing bagéyan ngisoré.